امریکا د افغان حکومت د فیصلې غندنه کړې
د خالې په ورځ وینا کې افغان صدر د باگرام زندان د طالبانو فیکړې وگرځوله. هغه وویل هلته افغانان زورول کیږي ترڅو د خپل وطن نه نفرت وکړي
واشنگټن — افغانستان کې د امریکائي پوځ مرکز د افغان حکومت د ٣٧ قیدیانو د ازادولو د فېصلې غندنه کړې ده او قیدیان يي د امنیت دپاره کره خطر گرځولی دی. د گل په ورځ شائع شوي یو بیان کې افغانستان کې د امریکائي ځواکونو مرکز ویلي د قیدیانو ازادیدل هیواد کې د قانون پرځائې کولو په لړ کې د وړاندې برعکس بیرته گام اخېستل دي. دغه قیدیان د ٨٨ کسانو په هاغه ډله کې دي چې د امریکا د انتظام د لاندې باگرام هوائي مرکز کې نیول شوې دي. افغان صدر حامد کرزي د قیدیانو قزضیو ته بیا د کتنې حکم کړی وو او دا میاشت د هغه دفتر وویل چې د ١٦ نه علاوه نور قیدیان به ازادولی شي ځکه چې په دوي د مقدمو چلولو دپاره مناسب شواهد موجود نه دي. د خالې په ورځ وینا کې افغان صدر د باگرام زندان د طالبانو فیکړې وگرځوله. هغه وویل هلته افغانان زورول کیږي ترڅو د خپل وطن نه نفرت وکړي. خپل بیان کې امریکائي پوځ وویل د ازادیدونکو قیدیانو په باره کې کافې شواهد موجود دي او ددې په بنیاد مقدمه چلول کیدی شي. بیان وايي ١٧ قېدیان د بمونو په حملو کې ککړ دي، درې د افغان عسکرو په وژنه کې او څلور د ائتلافي ځواکونو خلاف حملو کې لاس لري. افغانستان کې د امریکائي ځواکونو مشر جنرل جوزف ډینفرډ دا میاشت ویلي د قیدیانو ازادیدل به د هغه د ځواکونو، افغان عسکرو او افغان اولس د امنیت په هکله اندیښېن راپورته کړي.